Oikeusministeriölle

Asia:	Lausuma esitutkinta- ja pakkokeinotoimitoimikunnan mietinnöstä, komiteamietintö 2009:2

Lausuman antaja:	Julkiset oikeusavustajat ry
	puheenjohtaja Arsi Rantanen
	Porin oikeusaputoimisto
	Eteläkauppatori 4, 28100 Pori
	Puh 0103660550 tai fax 0103660569

Lausuma:	Julkiset oikeusavustajat ry haluaa kunnioittavasti tuoda mielipiteenään julki työryhmän mietinnöstä seuraavaa:
	
	Lausumanantaja pitää tärkeänä sitä, että ns ylimääräisen tiedon hyödyntämisen periaatteista annetaan erillinen säännös. Aiemmin vallinnutta tilaa ei ole voitu pitää hyväksyttävänä. Periaatteessa jopa lainvastaisesti hankittua tietoa on voitu käyttää säännösten puuttuessa hyödyksi rikoksen selvittämiseksi tai paljastamiseksi. Sama ylimääräisen tiedon hyödyntämiskielto tulee koskea myös kotietsinnällä saatua tietoa.
 
	Asiasta säädettäessä on kuitenkin syytä pitää mielessä kahden eri intressitahon oikeudet, sekä epäillyn, että rikoksen uhrin. Aivan oikein ehdotuksessa on lähdetty siitä, että saatua tietoa ei saa käyttää ns. pienemmissä rikoksissa, jossa asianomistajan kärsimä oikeudenloukkaus ei ainakaan pääsääntöisesti ole merkittävä objektiivisesti ajatellen. Sinänsä Julkiset oikeusavustajat ry yhtyy osittain kihlakunnansyyttäjä Tea Kangasniemen kritiikkiin siitä, ettei saatua tietoa voisi käyttää törkeää pahoinpitelyä ja törkeää raiskausta ym koskevan rikoksen paljastamiseen. Näiltä osin uhrin oikeusturva lausumanantajan käsityksen edellyttää tiedon laajempaa hyväksikäyttöä. Niin laajaa hyödyntämistä, kuin Kangasniemi lausumassa toissijaisesti esittää, ei Julkiset oikeusavustajat ry kuitenkaan katso tarpeelliseksi.

	Lisäksi lausumanantaja yhtyy Tuija Turpeisen ja Markku Fredmanin eriävässä mielipiteessään esittämiin näkökohtiin siltä osin, kun he ovat lausuneet kohdassa 2. kotietsinnästä päättämisestä, kohdassa 3. asianosaisjulkisuus esitutkinnassa, kohdassa 5. todistamiskiellot ja -rajoitukset, kohdassa 6 muutoksenhausta eräisiin päätöksiin, kohdassa 7. vakuustakavarikon tehostaminen yksityisen asianomistajan oikeussuojakeinona ja kohdassa 8. ryhmätunnistuksen käyttö.

	Porissa 28.8.2009

	Arsi Rantanen, puheenjohtaja
	Julkiset oikeusavustajat ry:n puolesta
	Asianajaja, joa
	Porin oikeusaputoimisto
	Eteläkauppatori 4, 28100 Pori
	28100 Pori
	Puh 0103660550 tai fax 0103660569